XTRM GROUP KFT ETIKAI kódex / CSR nyilatkozat

Bevezetés:

Ha a piac résztvevői tekintettel vannak partnereik érdekeire, ha a fogyasztót megfelelően tájékoztatják, ha tevékenységükkel nem okoznak károkat, ha tiszteletben tartják alkalmazottaik elemi érdekeit és működésük nem okoz hátrányokat, szélsőséges esetben pusztulást a természeti környezetben, akkor ezzel a társadalmat súlyos konfliktusoktól mentesítik. A partnerek közötti kölcsönös bizalom, a kétoldalúan kielégítő információáramlás a jól működő piacgazdaságban elengedhetetlen. A kívánatos etikai magatartás hiányában a gazdaság gépezete akadozik, esetleg megbénul.

Az üzleti etika tiszteletben tartása hosszú távon segít a piacon maradni, mindamellett a résztvevőket nemes versengésre készteti. Az Etikai Kódex célja meghatározni és betartatni az etikus piaci magatartás normáit. Egyben a rendezvényszervezési piac szereplői számára egyfajta biztosítékot igyekszik nyújtani arra, hogy üzleti partnereik gazdasági tevékenységük során kellő hozzáértéssel, lelkiismeretesen járnak el.

Általános rendelkezések

1. A XTRM Group Kft Jelen Etika Kódex rendelkezéseit nyilatkozatával kifejezetten elfogadja és magára nézve kötelezőnek ismeri el, üzleti tevékenysége során az alábbi előírásoknak megfelelően jár el.

 2. XTRM Group az üzleti tisztesség és jóhiszeműség szellemében úgy köteles eljárni, hogy magatartását a kölcsönös együttműködés és az általánosan elfogadott üzleti gyakorlat tiszteletben tartása jellemezze.

3. XTRM GROUP Kft elkötelezik magát arra, hogy működését és stratégiáit az ENSZ Globális Megállapodásában megfogalmazott 10 általánosan elfogadott emberi jogi, munkaügyi, környezetvédelmi és korrupció-ellenességi alapelvhez igazítja.

Az etikus piaci magatartás kívánalmai

1. XTRM Group Kft gazdasági tevékenységét a hatályos jogszabályoknak megfelelően köteles megszervezni és működtetni.

 2. XTRM Group Kft köteles:

- üzleti tevékenysége során lelkiismeretesen és szakszerűen eljárni,

 - vállalt kötelezettségeit maradéktalanul teljesíteni,

 - gazdasági tevékenységét a kölcsönös együttműködés szellemében folytatni,

- mások szellemi jogait tiszteletben tartani

 - az üzleti szokásokat, az üzleti erkölcs és tisztesség követelményeit megtartani.

3. XTRM Group Kft gondoskodik arról, hogy könyvvezetése naprakész, mérlege és eredmény kimutatása határidőre kész és valós, egy évnél régebben lejárt, se kiegyenlítetlen köztartozása, se más szolgáltató és alvállalkozó felé való tartozása ne legyen.

 4. XTRM Group Kft biztosítja, hogy az alkalmazottakkal való kapcsolat az emberi méltóság és a személyiségi jogok maradéktalan tiszteletben tartásán alapuljon. Tilos bármiféle diszkrimináció a foglalkoztatásban; vonatkozik ez különösen a faji, nemi, vallási, nemzetiségi, életkori, vagy a munkakörrel össze nem függő egészségügyi megkülönböztetésre.

XTRM Group Kft kifejezetten elítéli a rabszolgatartást, emberek szabadságtól való törvénytelen megfosztását az embertelen bánásmódot, kényszermunkát vagy gyermekmunkát.

5. XTRM Group Kft törekszik arra, hogy a munkahely a tevékenység szerinti lehetőségeknek megfelelő színvonalú, tiszta, biztonságos és egészséges legyen.

6. XTRM Group Kft köteles gondoskodni arról, hogy munkavállalói megfelelő képzettséggel rendelkezzenek, törekszik rá, hogy munkavállalói számára képzési lehetőségeket nyújtson.

7. A szolgáltató felelős azért, hogy a természeti erőforrások használata, a környezet megváltoztatása, a káros anyagok kibocsátása a megengedett határértéken belül is a lehető legkisebb környezeti károkozással, megterheléssel járjon.

A tisztességtelen magatartás formái

Az Etikai Kódexbe ütköző magatartásnak számít az etikus piaci magatartás szabályainak megsértése, különösen az alábbiak:

 A gazdasági erőfölénnyel való visszaélés, egyoldalú hátrány érvényesítése.

Tisztességtelen az a piaci magatartás, amelynek révén az erőfölényben lévő szolgáltató indokolatlanul rákényszeríti másra a szerződéses kapcsolatokban az egyoldalú előny, vagy a hátrányos feltétel elfogadását, illetve az általános szerződési feltételek vállalását.

A XTRM Group Kft tiltja a korrupció és vesztegetés bármilyen formáját, ideértve de nem kizárólagosan a személyes nyereséghez, előnyökhöz való juttatást, kenőpénz elfogadását vagy juttatását.

Üzleti titoksértés:

Üzleti titkot jogosulatlanul: - a titok birtokosának hozzájárulása nélkül, - nem szabad megszerezni, felhasználni, vagy mással közölni. A munkavállalókkal és a fogyasztókkal kapcsolatos adatokat bizalmasan kell kezelni.

Az üzleti titok megsértése különösen: - ha a versenytárs üzletfelei névsorát tisztességtelen módon megszerezve azt a szolgáltató saját üzletköre bővítésére használja fel, a szolgáltató a versenytárshoz érkező megrendeléseket tisztességtelenül megszerzi, - ha a titok megszerzésére és felhasználására üzleti tárgyalások, ajánlattételek során, vagy kipróbálás révén kerül sor anélkül, hogy a felek utóbb szerződést kötöttek volna**.**

Hírnévrontás:

Tilos más szolgáltató jó hírnevét, hitelképességét vagy üzleti megbízhatóságát valótlan tény állításával, vagy valós tény hamis színben való feltüntetésével, vagy bármilyen egyéb módon sérteni vagy veszélyeztetni.

Nem megengedett magatartás, ha a szolgáltató azáltal jut tisztességtelenül előnyhöz, hogy nem tartja be a szabályokat engedély nélkül is végez tevékenységet, a tevékenység végzéséhez elvárható feltételekkel nem, vagy csak hiányosan rendelkezik, úgy tesz szert versenyelőnyre, hogy a közteherviselés reá vonatkozó részét, vagy más szolgáltató és alvállalkozó felé való tartozását nem teljesíti, különösen vonatkozik ez az adók, járulékok, illetékek, megállapítására és megfizetésére; kifizetései és azok nyilvántartásai során nem tartja be a pénzforgalomra vonatkozó előírásokat; különösen ha ez nagy összegű készpénzforgalmat valósít meg, ha számla nélküli ügylet, ha nem legálisan foglalkoztatott, vagy fizetett munkavállalóval kapcsolatos.